09/05/2012 | Administración LocalMunicipal
Outes
Anuncio prezo público pola prestación de servizos na escola de vela do Freixo

Por acordo do Pleno do Concello en sesión de 26 de abril do 2012 aprobouse o establecemento e as normas reguladoras do prezo público pola prestación de servizos na escola de vela do Freixo. En cumprimento do disposto nos artigos 59.6 e 60 da Lei 30/1992, de 26 de novembro, de Réxime xurídico das Administracións Públicas e do procedemento administrativo común, e 47 do Real Decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, procédese a publicación do texto íntegro de dito acordo: 1.- Aprobar o establecemento do prezo público pola prestación de servizos na escola de vela do Freixo, que se regulará de acordo coas normas establecidas neste acordo. Consonte os artigos 41 a 47 e 127 da Lei reguladora de facendas locais (texto refundido aprobado polo Rdl 2/2004, do 5 de marzo –en diante, LRFL), este Concello establece o prezo público pola realización de actividades na escola de vela do Freixo. O prezo público constitúe unha prestación patrimonial de carácter público que satisfarán os usuarios que voluntariamente soliciten a prestación dos servizos ou a realización de actividades na escola de vela Están obrigados ao pago do prezo público as persoas físicas ou xurídicas (entidades, clubes, federacións etc) que soliciten a utilización da escola de vela. O prezo público esíxese con suxeición ás seguintes tarifas: 1. A obrigación de pago xurdirá con carácter xeral cando se inicie a prestación dos servizos correspondentes, sen prexuízo do establecido nos apartados seguintes. Non obstante, cando por causas non imputables ao demandante do servizo este non se chegue a prestar, procederá a devolución do importe efectivamente aboado.2. Os prezos esixiranse en réxime de depósito previo, que se realizará cando se solicite a prestación do servizo e, en todo caso, antes do seu comezo, aboándose mediante autoliquidación. O ingreso efectuarase nas entidades financeiras autorizadas polo Concello.3. Estas tarifas enténdense sen prexuízo da repercusión legal que, no seu caso, deba realizarse polos impostos indirectos que graven a prestación do servizo ou acto suxeito.1. As persoas, clubes, federacións, entidades, etc. que queiran usar os servizos da escola de vela deberán solicitalo indicando os días e horas que desexen. Se o número de solicitudes de uso das embarcacións fose superior ás dispoñibilidades reais, aplicarase o criterio de prioridade temporal segundo a orde de entrada das solicitudes.2. O usuario deberá entregarlle ao responsable da instalación unha copia do resgardo do pago e xustificar que dispón da licenza federativa e documentación esixible para navegar. As débedas por impago dos prezos serán esixibles polo procedemento de constrinximento consonte os artigos 10.1 e 46.3 da LRFL. De acordo co artigo 47 da LBRL, o establecemento de novos prezos ou tarifas, así como a modificación das existentes delégase na Xunta de Goberno Local do Concello. O presente acordo entrará en vigor trala súa publicación no Boletín oficial da provincia da Coruña, na páxina dixital e no taboleiro de edictos da Corporación. Outes, 30 de abril do 2012. O Alcalde Asdo.: Carlos E. López Crespo